PAGE  

[image: image1.jpg]ROMANIA




		Parlamentul României

Camera Deputaţilor

COMISIA JURIDICĂ, DE

 DISCIPLINĂ ŞI IMUNITĂŢI
	

	
	
	

	Bucureşti,

03.02.2021
Nr.

4c-13/740/2020

	


                                                                                                          P.L.x 473/2020                                                                                                                                                                                                            
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat RAPORTUL asupra proiectului de Lege pentru completarea art.7 din Ordonanţa de urgenţă a Guvernului nr.80/2013 privind taxele judiciare de timbru, trimis spre dezbatere în fond, în procedură de urgență Comisiei juridice, de disciplină şi imunităţi cu adresa nr. PL-x 473/2020. 
                 În raport de obiectul şi conţinutul său, iniţiativa legislativă face parte din categoria legilor ordinare.

	PREŞEDINTE

Mihai-Alexandru Badea

     RAPORT 
asupra proiectului de Lege pentru completarea art.7 din Ordonanţa de urgenţă a Guvernului nr.80/2013 privind taxele judiciare de timbru
În temeiul dispoziţiilor art. 94 și 115 din Regulamentul Camerei Deputaţilor, republicat, cu modificări și completări, Comisia juridică, de disciplină şi imunităţi a fost sesizată spre dezbatere în fond, în procedură de urgență, cu proiectul de Lege pentru completarea art.7 din Ordonanţa de urgenţă a Guvernului nr.80/2013 privind taxele judiciare de timbru, trimis cu adresa nr. PL-x 473 din 17 august 2020 şi înregistrat cu  nr.4c-13/740 din 18 august 2020. 

Senatul, în calitate de primă Cameră sesizată, a adoptat proiectul de lege în şedinţa din 11 august 2020.
Potrivit prevederilor art. 75 din Constituţia României, republicată, şi ale art.91 alin. (9) pct. 1 din Regulamentul Camerei Deputaţilor, republicat, cu modificări și completări,  Camera Deputaţilor este Cameră decizională. 

Consiliul Legislativ a avizat favorabil iniţiativa legislativă prin avizul nr.622 din 26 iunie 2020.
Consiliul Economic și Social a avizat favorabil proiectul de lege cu avizul nr.5011 din 19 iunie 2020.
Guvernul prin adresa nr. 1380/03.08.2020 a transmis un punct de vedere favorabil.
Comisia pentru drepturile omului, culte şi problemele minorităţilor naţionale a avizat nefavorabil proiectul de lege în ședința din 2 septembrie 2020. Comisia pentru administrație publică amenajarea teritoriului și echilibru ecologic a avizat favorabil în ședința din 26 octombrie 2020.
Proiectul de lege are ca obiect de reglementare completarea art.7 din Ordonanţa de urgenţă a Guvernului nr.80/2013, prin introducerea taxării cu suma de 100 lei a acţiunilor şi cererilor având ca obiect despăgubiri civile pentru prejudiciile materiale şi morale decurgând din vătămări ale integritaţii fizice şi/sau psihice.
În conformitate cu prevederile art. 61 din Regulamentul Camerei Deputaţilor, republicat, cu modificări și completări, membrii Comisiei juridice au examinat această iniţiativă legislativă prin mijloace electronice, din data de 3 februarie 2021. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. La ședința Comisiei juridice, de disciplină și imunități a participat, în calitate de invitat, din partea Ministerului Justiției, domnul Alexandru Paul Dimitriu, secretar de stat.
În urma dezbaterilor, a examinării iniţiativei legislative şi a documentelor anexate, membrii Comisiei juridice, de disciplină şi imunităţi au hotărât, cu unanimitate de voturi, adoptarea proiectului de Lege pentru completarea art.7 din Ordonanţa de urgenţă a Guvernului nr.80/2013 privind taxele judiciare de timbru, în forma transmisă de la Senat.
În raport cu obiectul şi conţinutul său, iniţiativa legislativă face parte din categoria legilor ordinare. 

	PREŞEDINTE

Mihai-Alexandru Badea

	          SECRETAR,

Cristian-Tudor Băcanu




Consilier,
Roxana David

